གསུངས་སོ། ། ཆད་དོན་བཙན་ཞིང་
ཅི་སྨྲས་ཐོག་ཏུ་ཁེལ་བར་བྱ་སྟེ། །ཤེས་རབ་བརྒྱ་པ་ལས། །དམ་པ་
མང་པོ་ཁས་འཆེ་མི་བྱ་ཞིང༌། །གལ་ཏེ་དཀའ་བའི་ཁས་ནི་ལེན་གྱུར་
ན། ། རྡོ་ལ་རི་མོ་བྲིས་པ་ཇི་བཞིན་དུ། ། ཤི་ཡང་གཞན་དུ་འགྱུར་
བ་མ་ཡིན་ནོ། །ཞེས་གསུངས་སོ། །ངན་ལས་ཆད་ཀྱང་གཞན་གྱིས་
སྨོད་པར་འགྱུར་ན་སྤང་བར་བྱ་སྟེ། །སྐྱེས་རབས་ལས། །འཇིག་རྟེན་
སྨོད་པའི་འཛེམ་པ་མེད་པ་དང༌། །ཆོས་དང་ཕྱི་མའི་འབྲས་བུ་མི་ལྟ་
བའི། ། གང་ཡིན་དེ་ལ་སྐྱེ་བོ་ཡིད་མི་ཆེས། ། ལྷ་དང་དཔལ་གྱིས་
རབ་ཏུ་སྤང་བར་འགྱུར། ། ཞེས་གསུངས་སོ། ། ཁྱད་པར་དུ་བུད་
མེད་ཀྱི་ངག་ལ་ཉན་པར་མི་བྱ་སྟེ། །སྐྱེ་བོ་གསོ་ཐིག་ལས། །སྡིག་པའི་
གྲོགས་པོ་ཡིད་མཐུན་ཞིང་། ། དགའ་བའི་སྣ་ཚོགས་ཚིག་བརྗོད་
ཀྱང་། ། །སྡིག་ཅན་དེ་ནི་བདུད་ཡིན་ཏེ། །དཔེར་ན་གླིང་གི་སྲིན་མོ་
བཞིན། ། ཞེས་གསུངས་སོ། ། རང་ལ་བལྟོས་པའི་མི་ལ་ཕན་
འདོགས་དགོས་ཚུལ་ནི། །རིན་པོ་ཆེའི་གཏེར་ལས། །དམ་པ་རྒྱང་
ན་གནས་ན་ཡང་། འཁོར་འདབ་ཕན་པའི་རིང་ནས་བསྐྱང་། །
མཁའ་ལ་སྤྲིན་ཆེན་འཁྲིགས་པ་ཡིས། ། ས་ཡི་ལོ་ཏོག་ཁྱད་པར་
འཕེལ། ། ཚེ་འདིར་སྙན་གྲགས་དགའ་བའི་རྒྱུ། ། འཇིག་རྟེན་
གཞན་དུ་བསོད་ནམས་དགའ། །དེ་གཉིས་མེད་པའི་ནོར་ཙམ་་་་་
28

གྱིས། །མཁས་རྣམས་དགའ་བ་བསྐྱེད་མི་འགྱུར། ། ཕྱི་རྗེས་རིང་དུ་
བལྟ་བ་དང་། །བག་ཡོད་པ་ལ་བཟོད་སྲན་ཆེ། །བརྩོན་འགྲུས་ཆེ་
ཞིང་རྟག་ལ་གྲིམས། ། བྲན་གཡོག་ཡིན་ཡང་དཔོན་དུ་འགྱུར། །
ཞེས་གསུངས་སོ། །རང་ལ་ཕན་བཏགས་པ་ལ་ཕན་ལན་དགོས་ཚུལ་
ནི། །དེ་ཉིད་ལས། །བདག་ཉིད་ཆེ་ལ་ཕན་བཏགས་ན། །ཅུང་
ཟད་ ཙམ་ལའང་འབྲས་བུ་འབྱིན། ། སྐྱུ་རུ་ར་གཅིག་བྱིན་པºལ།
ཆོས་རྒྱལ་བུ་དང་མཉམ་ལ་ལྟོས། ། ཞེས་གསུངས་སོ། ། རང་གིས་ ་
གཞན་ལ་ཕན་བཏགས་ཀྱང་ལན་མ་བྱུང་ན་དྲིན་བསྒྲེངས་བར་མི་བྱ་
སྟེ། ། ལུགས་ཀྱི་བསྟན་བཅོས་ལས། ་ ། བྱས་ཤེས་ལ་དེར་བསྒྲེང་མི་
དགོས་ཤིང་མི་ཤེས་པ་ལ་བསྒྲེང་ཡང་ཁྱད་དུ་གསོད། ། དེ་འདྲའི་
ངག་དེས་རང་གི་དྲིན་དེ་ཉིད་ཆུས་ཡང་ཡང་བསིང་བའི་ཆང་བཞིན་
དུ་ཉམས་པར་བྱེད་པས་སོ། ། ཞེས་གསུངས་སོ། ། གྲོགས་ཀྱི་བྱ་བ་
ཅུང་ཟད་རེས་དགའ་མི་དགའ་མི་བྱ་སྟེ། ། ས་སྐྱ་པཎ་ཆེན་གྱིས། །
སྐྱེ་བོ་དམ་པ་རིན་ཆེན་བཞིན། །རྣམ་པ་ཀུན་ཏུ་འགྱུར་ལྡོག་མེད། །
སྐྱེ་བོ་ངན་པ་སྲང་མདའ་བཞིན། །ཅུང་ཟད་ཙམ་གྱིས་མཐོ་དམན་
བྱེད། །ཞེས་གསུངས་སོ། །རང་གི་ཕ་མ་ལ་བསྙེན་བཀུར་བྱ་དགོས་
ཚུལ་ནི། །བཤེས་སྤྲིང་ལས། །གང་ལ་ཕ་དང་མ་དག་མཆོད་བྱེད་
པའི། །རིགས་དེ་ཚངས་བཅས་སློབ་དཔོན་བཅས་པའང་ལགས། །
དེ་དག་ལ་མཆོད་གྲགས་པར་འགྱུར་པ་དང་། ། སླད་མ་ལ་ཡང་མཐོ་
རིས་འགྱུར་བ་ལགས། ཞེས་གསུངས་པ་ལྟར་རོ། །སྨན་ལེན་པའི་ཆེད་
དུ་སྐྱེ་བོ་ མཆོག་ དམན་ སུ་འོང་ཀྱང་ཟས་ཀྱི་མགྲོན་བྱ་དགོས་ཏེ། །
ལུགས་ཀྱི་བསྟན་བཅོས་ལས། །ཟས་ལ་ངོ་ཡོད། ། དངོས་པོ་དམན་
པ་རྩིས་ཆེར་བསྲུང་རིན་མི་ཆོག་གིས་བྱིན། །ཞེས་གསུངས་སོ། །རི་
29

ཆོས་ལས། །འགྲིམ་འགྲུལ་བཀྲེས་ཤིང་སྐོམ་པ་ལ༼ །འཕྲལ་དུ་གང་
་་་་་་་་་་་
འབྱོར་ཟས་སྐོམ་བྱིན། ། ཐག་རིང་ནས་འོང་འགྲིམ་འགྲུལ་ལ། ་ །
ལམ་ཆས་འཁྱོལ་བར་བསྐུར་བ་དང་། གནང་སྦྱིན་འོས་པའི་ཡོན་
བདག་ལ། །གནང་སྦྱིན་ཕྱག་མདུད་ལ་སོགས་པ། །ཞེས་གསུངས་
སོ། ། རི་བོང་དུ་སྐྱེས་པའི་རབས་ལས། བདག་གིས་ལུས་ནི་མེ་ལ་
བསྲེགས་པ་འདི། ། རྣོམས་ལ་དེ་རིང་དཀའ་ཐུབ་ནགས་ལ་ལ་་་་་་་
བཞུགས། །བདག་གི་དོན་སྒྲུབ་ནོར་ནི་ཅི་ཡོད་པ། །ཕོངས་པ་འོང་ན་
དེ་ནི་དེ་ལ་དབུལ། །བདག་ལ་ལུས་ལས་ལྷག་པའི་ནོར་ཡང་མེད། །
དེ་བས་བདག་གི་ནོར་དབྱིག་འདི་ཁྱེར་་ཡོད་དེ་སྦྱིན་པས་ཆོག
བཟང་པོ་གསར་དུ་་བཙལ་ནས་སྦྱིན་མི་དགོས་ཏེ། །སྐྱེས་རབས་་་་་
ལས། ། སྦྱིན་པར་འདོད་པས་མི་བསྒྲད་བཞིན་ནི་འཛུམ་པའི་
མཛེས། །ཡིད་འོང་རྣར་སྙན་ཚིག་གིས་དགའ་བར་བྱས་ནས་ནི། །
དཀའ་བས་རྙེད་དེ་བཙོས་པ་དེ་དག་ཐམས་ཅད་ཀྱང་། ། དེ་ལ་བྱིན་
ནས་བདག་ཉིད་དགའ་བའི་ཚིམ་པར་འགྱུར། ། ཞེས་གསུངས་པ་
ལྟར། ། བདག་ཅག་གི་སྟོན་པ་ཐུགས་རྗེ་ཅན་དེས་སློབ་ལམ་དུ་སྐུ་
ལུས་ཀྱིས་ཀྱང་གློ་བུར་དུ་སྟག་ལ་མགྲོན་བགྱིས་ན་བདག་ཅག་གི་ཁ་
ཟས་རྣམས་སེར་སྣས་བཅིངས་ཏེ་གཞན་ལ་མི་སྦྱིན་པ་ག་ལ་རུང་སྟེ། །
འདུལ་བ་མདོ་རྩ་བར། ། ཕ་དང་མ་དང་ནད་པ་དང་། ། རབ་ཏུ་
བྱུང་བར་འདོད་པ་དང་། །སྦྲུམ་མ་དག་དང༌། །ཞེས་པ་ནས། །
ཁྱི་མ་པ་འོང་བ་ལ་ནི་བགོ་བཤའ་བྱའོ། ། ཁམས་ཆང་གཅིག་ཟ་བ་པོ་
རྣམ་པར་མ་བཅད་པར་བཞག་པར་བྱའོ། ། དུད་འགྲོ་ལ་ཡང་སྦྱིན་
པར་བྱའོ། །ཞེས་སོ། [ཟས་ལ་ལོངས་སྤྱོད་ཚུལ་སྨན་གྱི་གཞི་ལས་
ཇི་སྐད་གསུངས་པ་ལྟར་བྱའོ། ། གོས་བཟང་ངན་རན་པར་བསྟེན་
།
30

ཚུལ་ནི། །རྗེ་ཀརྨ་པས། །ཧ་ཅང་གོས་བཟང་ཀུན་གྱིས་མི་ཁ་སྡང་། །
ཧ་ཅང་གོས་ངན་ཁྱི་སོགས་ཀུན་གྱིས་སྡང་། །ཞེས་དང་། །ཧ་ཅང་
སྨན་ལ་མང་ན་ཁ་འཇོག་ཆེ།་ །ཧ་ཅང་སྨན་མང་ནད་ལ་ ཕན་ རྒྱུ་
མེད། ་། ཅེས་པ་ལ་སོགས་པའི་ལུགས་ཀྱི་བསྟན་བཅོས་ལ་གཟིགས་
་་་་
ནས་མཁས་པར་བསླབ་དགོས་སོ། · །རང་ལ་གནོད་པའི་དགྲ་བྱུང་ན་
ཡན་པར་མི་ བཏང་བར་ཐབས་མཁས་ཀྱིས་གདུལ་བར་བྱ་སྟེ། །
ལེགས་བཤད་ལས། །གལ་ཏེ་དགྲ་ལ་གནོད་འདོད་ན། །རང་ཉིད་
ཡོན་ཏན་ལྡན་པར་བྱ།' །དེ་ཡིས་དགྲ་ཡང་སེམས་བསྲེགས་ཅིང་།
རང་ཡང་བསོད་ནམས་འཕེལ་བར་འགྱུར། །མི་སྲུན་འགྲོ་ལ་བྱམས་
སེམས་བསྐྱེད། ༢ ། རྩུབ་སྤྱོད་ཁོ་ནས་གདུལ་བར་བྱེ། །ཞེས་པ་དང་།
རྩུབ་པའི་རྩུབ་པར་ཐུལ་འགྱུར་གྱི། །ཞི་བས་འདུལ་བ་ག་ལ་ནུས། ་ །
ཕོལ་མིག་བསྲེག་དང་བཅད་པའི་གདོན། · ། ཞི་ཆོས་དེ་ཡི་དུག་དུ་
འགྱུར། ། ཞེས་གསུངས་པ་ལ་སོགས་པ་ལྟར་མི་ངན་དགྲར་སྡང་ན་
།
ཞི་དྲག་གང་རུང་གིས་མ་བཏུལ་ན་ཁོའི་སྔར་ཡང་སྨན་པ་འདི་དང་
འདི་འདྲ་ལ་གནོད་པ་བྱས་ཀྱང་མ་སྐྱོན་པས་ད་དུང་གནོད་པ་བྱེད་
ཟེར་ནས་བསྟན་པ་དང་སེམས་་ཅན་ཀུན་ལ་གནོད་པར་འགྱུར་བའི་
ཕྱིར་ན་བསྟན་པ་སྤྱིའི་ཆེད་དུ་བསམ་ནས་མི་ཐབས་ཀྱིས་གདུལ་མི་
ནུས་པ་རྣམས་ལ་བསམ་པ་སེམས་བསྐྱེད་དང་མ་བྲལ་བའི་ངང་ནས་
བཀའ་སྲུང་རྣམས་ཀྱང་བསྐུལ་ནས་གདུལ་དགོས་ཏེ༑ །ཇི་སྐད་དུ། །
དེང་དུས་སྙིགས་མ་ལྔ་བདོའི་དུས། ༴ ། སངས་རྒྱས་བསྟན་པ་མར་
*
འགྲིབ་ལ། ། བསྟན་འཛིན་དགེ་སློང་བརྒྱ་བས་ཀྱང་། ་། བསྟན་
བསྲུང་སྔགས་པ་གཅིག་གི་དགའ། ། ཞེས་གསུངས་པ་ལྟར་རོ། །
མིའི་ཆོས་ཐམས་ཅད་མདོར་བསྡུས་ན། ་ ། ཨུཏྤལ་དོ་ཤལ་ལས། །
31

དཀོན་མཆོག་མཆོད་དང་ངན་སློང་སྦྱིན་པ་གཏོང་། ། ཕ་མ་རྒན་
རབ་དག་ལ་བཀུར་བསྟི་དང་། ། རང་ལས་ཆེ་བ་སུ་ཞིག་མ་མཆིས་
ཀྱང་། ། གོང་དུ་ཁུར་ཞིང་འཇུག་པ་ཅི་བདེར་བྱ། ། ཁས་ལེན་མ་
མང་ལག་ལེན་ཐོག་ཁེལ་གྱིས། ། བྱ་བ་ཐམས་ཅད་མི་དང་བསྟུན་ན་
ལེགས། ། ཞེས་གསུངས་པ་ལྟར་སྨན་པ་རྣམས་མིའི་ཆོས་ལ་ཤིན་ཏུ་
མཁས་པར་བྱའོ། །གཉིས་པ་དམ་པ་ལྷ་ཆོས་ཀྱི་རྗེས་སུ་འབྲང་པ་་
ནི། ། རྒྱུད་རྩ་བར། ། མོས་པས་བཤེས་གཉེན་ཅིག་ ཤོས་རིང་ དུ་་་་་་
སྤང་། །ཞེས་སོགས་ཀྱི་དགེ་བའི་བཤེས་གཉེན་བསྟེན་ཞིང་ སྡིག་་་་་་
གྲོགས་སྤང་པ། །མི་དགེ་བ་བཅུ་སྤང་ཞིང༌། ། དགེ་བཅུ་བསྟེན་པ་
སོགས་དམ་པའི་སྤྱོད་ཚུལ་ཅི་འགྲུབ་བྱ་དགོས་ཏེ། །དགེ་བའི་བཤེས་
གཉེན་བསྟེན་ན་རང་ཡོན་ཏན་ཅན་དུ་འགྱུར་བ་ནི། །ལེགས་བཤད་
ལས། །དམན་པས་སྐྱེ་བོ་མཆོག་བསྟེན་ན། །སྐྱེ་བོ་དམ་པའི་སྤྱོད་
པར་འགྱུར། ། གླ་རྩི་བྱུག་པའི་གང་ཟག་ལ། ། གླ་རྩིའི་དྲི་ཞིམ་
འབྱུང་ལ་ལྟོས། ། ཞེས་གསུངས་པ་ལྟར་རོ། ། སྡིག་པའི་གྲོགས་པོ་
སྤང་བར་གདམས་པ་ནི། །དེ་ཉིད་ལས། །ངན་པ་རྣམས་ལ་བརྟེན་
བཅས་ན། ། ངན་པའི་ཤན་གྱིས་རང་ལ་གནོད། ། ཡུར་བའི་ཆུ་ལ་
བརྟེན་པ་ཡི། ། ཉ་རྣམས་ཞིང་དུ་འགྲིམ་ལ་ལྟོས། ། གཞུང་ངན་
བདག་ལ་བརྟེན་འཆའ་ན། ། དེ་ལ་ཅུང་ཟད་སྦྱིན་དེ་བཏང་། །
ཁྱིམ་དུ་ལྟས་ངན་བྱུང་གྱུར་ན། །ནོར་ལ་ཕྲིས་ཏེ་བཟློག་པ་དགོས། །
ཞེས་གསུངས་པ་དང་། ། གསོ་ཐིག་ལས། ། ཡ་རབས་ཚུལ་མེད་
ཁེངས་པས་ཤིན་ཏུ་ང་རྒྱལ་ཆེ། ། གཡོ་སྒྱུ་དད་མེད་ཁྭ་བཞིན་ཤིན་ཏུ་
མུ་ཅོར་སྨྲ། །གཟུ་ལུམ་ཕྲག་དོག་བསྐམ་དང་ཁྲེལ་མེད་ངོ་ཚ་བྲལ། །
མི་དེ་བུར་གྱུར་ཀྱང་ནི་གཞན་བཞིན་སྤང་བར་བྱ། ། ཞེས་གསུངས་
32

པ་ལྟ་བུའི་སྡིག་གྲོགས་རྣམ་པ་ཐམས་ཅད་དུ་སྤང་ཞིང་སྡིག་པའི་ལས་
ལམ་བཅུ་སོགས་མ་སྤང་ན་ཚེ་འདི་ཕྱི་ཀུན་ཏུ་སྡུག་བསྔལ་འབའ་ཞིག་
ཐོབ་པས་སྤང་བར་བྱ་དགོས་ཏེ། །དེ་ཉིད་ལས། །ལས་ཀྱི་འབྲས་
བུ་མི་བསླུ་བ། ། ཁོ་བོས་མཐོང་གི་རྣམ་པའམ། ། གཞན་ཡང་རབ་
ཏུ་གྲངས་མང་ལྟོས། ། དེ་ཕྱིར་དམ་པའི་སྐྱེས་བུ་རྣམས། - ། རྒྱུན་དུ་
འཆི་བ་དྲན་པར་བྱ། །རང་གི་ཅི་བྱས་ལས་རྣམས་བགྲང་། །ཞེས་
དང་། སྲོག་གཅོད་ལ་སོགས་ལུས་ཀྱི་ནི། །ཉེས་པ་རྣམ་པར་བསྡམ་
པར་བྱ། · ། རྫུན་སོགས་ངག་གི་ཉེས་པ་དང་། ། མ་ལུས་པར་ནི་
བསྡམ་པར་བྱ། །དེ་བཞིན་ཡིད་ཀྱི་ཉེས་པ་ཡང་། །མ་ལུས་རབ་ཏུ་
བསྡམ་པར་བྱ། ། དེ་ནི་སྐྱེས་བུ་དམ་པའི་ཚུལ། ། རབ་ཏུ་ཚ་ཞིང་
གྲང་བ་ཡི། །དམྱལ་བ་ཉི་མ་གཅིག་བཞིན་དྲན། །བཀྲེས་སྐོམ་དག་
གིས་རིད་པ་ཡི། ། ཡི་དྭགས་དག་ཀྱང་དྲན་པར་བྱ། །རྨོངས་པའི་
སྡུག་བསྔལ་རབ་མང་བའི། །བྱོལ་སོང་ལྟ་ཞིང་དྲན་པར་བྱ། ། དེ་
རྒྱུ་རྣམ་སྤང་བདེ་རྒྱུ་སྤྱད། ༌།ཐོབ་དཀའ་འཛམ་གླིང་མི་ཡི་ལུས། །དེ་
ཐོབ་དུས་སུ་ངན་སོང་རྒྱུ། །རབ་ཏུ་བསྒྲིམས་ཏེ་བཅད་པར་བྱ། །ཞེས་
གསུངས་པ་ལྟར་སྐྱེས་བུ་དམ་པ་རྣམས་ཀྱིས་རྒྱུན་དུ་འཆི་བ་དྲན་པས་
བློ་སྣ་ཐུང་ཞིང་དུས་ནམ་ཡང་དགེ་སྡིག་ལ་བླང་དོར་བྱས་ཏེ་མི་དགེ་
།
སྤོང་བ་ལ་འབད་པར་བྱ་དགོས་ཏེ། །རིན་པོ་ཆེའི་གཏེར་ལས། །ངན་
སོང་གསུམ་གྱི་ནད་རྣམས་ནི། །མ་བྱུང་བ་ནས་གསོ་བར་བྱ།
གནམ་ལྕགས་མགོ་ལ་བབས་པ་ལྟར། ཐོག་ཏུ་བབས་ན་ཅི་བྱར་ཡོད། །
མཛའ་བཤེས་ཀུན་དང་བྲལ་བ་དང་། ངེས་པར་འཆི་བ་ཤེས་བཞིན་
དུ། ། ད་དུང་བདེ་བར་གཉིད་ཕེབས་པ། བདག་ཉིད་སྙིང་ལ་ཅི་
ཞིག་ཞུགས། ། བདག་གི་བརྩོན་པར་མི་ནུས་པར། ། ཅི་ནས་ངན་
།
33

སོང་ལྟུང་མི་བྱ། ། དཔའ་བོས་དགྲ་དེ་མ་སོད་ན། ། རང་ཕྱོགས་
གསོད་པར་བྱེད་དམ་ཅི། · -། འཕྲལ་དུ་ཅུང་ཟད་སྡུག་ན་ཡང་། །
རྒྱུན་དུ་བདེ་བ་མཁས་པས་བརྟེན། ·། གཏར་བསྲེག་གིས་ནི་ནད་
འདོན་པ། 、-།,སྨན་པ་མཁས་པའི་ཁྱད་ཆོས་ཡིན། ། ཞེས་གསུངས་
སོ། ། ཡང་བཤད་རྒྱུད་རྩ་བར། ། དམ་པའི་ཆོས་ལུགས་སྣ་དུལ་
འགྲོགས་པ་བདེ། །ཆོག་ཤེས་གྱུར་ན་རང་གཞན་ཕན་ཐོགས་་་་་་་་་
འགྱུར། །ཞེས་པ་ལྟར། །སྐྱེས་བུ་དམ་པའི་ཡོན་ཏན་རྒྱུད་དུལ་བ། །
འགྲོགས་བདེ་བ། ། ཆོག་ཤེས་པ་གསུམ་དུ་བཤད་པས་དེ་དང་ལྡན་
པར་བྱ་དགོས་ཏེ། ། རྒྱུད་དུལ་བའི་ཡོན་ཏན་ནི། ། རིན་པོ་ཆེའི་
གཏེར་ལས། · །རྒྱལ་པོ་རང་ཡུལ་ཆེ་བ་ཙམ། །དམ་པ་གང་དུ་ཕྱིན་
ཡང་བཀུར། ། མེ་ཏོག་ཕལ་ཆེར་ཉིན་རིའི་རྒྱན། ། གཙུག་གི་ནོར་
བུ་གང་དུའང་མཆོད། །ལྗོན་ཤིང་དུད་པ་འབྲས་བུ་མང་། ། རྨ་བྱ་
དུལ་བ་མཇུག་སྒྲོ་བཟང༌། ། རྟ་མཆོག་དུལ་བ་འགྲོ་མགྱོགས་ཏེ། །
དམ་པ་དུལ་བ་མཁས་པའི་རྟག་ས། །ཞེས་གསུངས་སོ། ། གཉིས་པ་
འགྲོགས་བདེ་བ་ནི། ། སྐྱེས་བུ་དམ་པ་རྣམས་ནི་གཅིག་པུར་བསྡད་
ན་འདུག་ཚུགས་པ། །མང་པོའི་ནང་དུ་འགྲོགས་མཁས་པས་འདྲིས་
པ་དང་མ་འདྲིས་པ་ཀུན་གྱིས་བརྟེན་པར་བྱ་སྟེ། །སྐྱེས་རབས་ལས། །
དམ་པ་རིང་ན་གནས་གྱུར་ཀྱང༌། ། མ་འདྲིས་གཉེན་དུ་མ་འབྲེལ་
བའི། ། སྐྱེ་བོ་དགའ་བའི་རྗེས་འབྲང་པ། ། དེ་ཡི་རྒྱུ་ནི་ཡོན་ཏན་
དཔལ། །འོད་ཟེར་རབ་ཏུ་གསལ་བ་ཡི། །གནམ་ནི་དགོད་པ་ལྟར་
བྱེད་པའི། ། སྟོན་ཁའི་ཟླ་བ་དེ་དང་ནི ། །འཇིག་རྟེན་རྣམས་
དང་ཅི་ཞིག་འབྲེལ། །ཞེས་གསུངས་སོ། །ལེགས་བཤད་ལས། །
རྟག་ཏུ་བྱམས་པས་སྐྱོང་བ་ཡི། །རྗེ་བོས་བྲན་གཡོག་རྙེད་པར་སླ། །
34

པདྨའི་མཚོ་ལ་ངང་བ་དག
།མ་བསྡུས་པར་ཡང་ངང་གིས་འདུ། །
ཞེས་གསུངས་སོ། །གྲུབ་དབང་རྡོ་རྗེ་འཆང་(རྡོ་གྲུབ་ཆེན་)གིས། །
དེ་ལྟར་བློ་སྦྱང་བས་རྒྱུད་འཇམ།_།ཁོག